Պանոս Կամմենոս

Պանոս Կամմենոս (, , լրիվ անվանումը՝ Պանայոտիս Իլիա Կամմենոս), հույն պետական և քաղաքական գործիչ, իշխանամետ «Անկախ հույներ» քաղաքական կուսակցության առաջնորդը։

Կենսագրություն 
Պանոս Կամմենոսը ծնվել է 1965 թվականի մայիսի 12-ին Հունաստանի մայրաքաղաք Աթենքում։ Բարձրագույն կրթություն է ստացել Լիոնում՝ Ֆրանսիայում և ապա Շվեյցարիայի Ժնև քաղաքում։ Ստացել է տնտեսագետի և հոգեբանի մասնագիտական որակավորում։

1993 թվականին Պանոսն առաջին անգամ ընտրվել է Հունաստանի խորհրդարանի պատգամավոր՝ «Նոր ժողովրդավարություն» կուսակցությունից։ Այդ թվականից ի վեր ընտրվել է ամեն տարի։

Կոստաս Կարամանլիսի վարչակազմի օրոք՝ 2007 թվականին, Պանոսը նշանակվել է առևտրային նավատորմի և կղզային քաղաքականության փոխնախարար։ Պանոսը մի քանի անգամ մասնակցել է, որպես Եվրոպայի այլ երկրներում անցկացվող ընտրությունների փորձագիտական աջակցող կամ դիտորդ։

2012 թվականի փետրվարի 24-ին Պանոսը սոցիալական կայքերի իր անձնական էջերում հայտարարեց, որ ստեղծել է նոր իշխանամետ «Անկախ հույներ» քաղաքական կուսակցությունը։ Դրանից հետո Յաննիս Մանոլիսը հայտարարեց, որ մտադիր է միանալ կուսակցական ձևաչափին։ Ավելի ուշ կուսակցությանը սկսել են աջակցել նաև Ելենա Կունտուրասը և Պանայոտիս Մելասը։ Նրա ղեկավարած քաղաքական ուժը առաջին անգամ խորհրդարանական ընտրություններին մասնակցել է 2012 թվականի մայիսի 6-ին։

2015 թվականի հունվարի 27-ին Հունաստանի վարչապետ Ալեքսիս Ցիպրասի կողմից նշանակվել է երկրի ազգային պաշտպանության նախարար։

Ծանոթագրություններ 

Հունաստանի քաղաքական գործիչներ
Հունաստանի նախարարներ
Լիոնի համալսարանի շրջանավարտներ
Պետական գործիչներ
Հույն տնտեսագետներ